กลยุทธ์ลงทุนวันนี้ โบรกฯ แนะ “Selective Buy” 16 หุ้นเด็ดมีปัจจัยบวกน่าลงทุน
กลยุทธ์ลงทุนวันนี้ โบรกฯ แนะ “Selective Buy” 16 หุ้นเด็ดมีปัจจัยบวกน่าลงทุน
31 ม.ค. 2561

บล.กรุงศรี ระบุว่า ภาวะตลาดหุ้นทั่วโลกรวมถึงไทยยังคงถูกปัจจัยลบความกังวล Bond Yield 10 ปีสหรัฐพุ่งขึ้นสูงสุดในรอบเกือบ 4 ปีที่ราว 2.7% ซึ่งส่งผลให้ FedWatch เพิ่มคาดการณ์ FED ปรับขึ้นดอกเบี้ยเป็น 4 ครั้งในปีนี้และ VIX index พุ่งขึ้นสู่ 14.8 จุด ประกอบกับราคาน้ำมันดิบที่ทรุดตัวลงเป็นลบต่อกลุ่มพลังงานในระยะสั้น รวมถึง Fund Flow ต่างชาติที่ไหลออกต่อเนื่องตั้งแต่ต้นปีราว 3.6 พันล้านบาท
อย่างไรก็ตามเชื่อว่าแรงซื้อดักงบปี 2017 จะช่วยพยุงดัชนีตอนอ่อนตัวได้ ดังนั้นประเมินว่า SET จะพักตัวโดยมีแนวรับบริเวณ 1,815 – 1,820 จุดในการเข้าซื้อเล่นรีบาวด์
สำหรับกลยุทธ์การลงทุนวันนี้  Selective Buy
1.BANPU LANNA  ราคาถ่านหินขึ้นทำ High รอบ 13 เดือน ผนวกกับคาดกำไรปี 60 โดดเด่น
2.TVO คาดราคาถั่วเหลืองเป็นขาขึ้นในปี 61 จาก Supply ที่ลดลงแต่ Demand จีนยังแข็งแกร่ง
3.กลุ่มเครื่องดื่ม (HTC ICHI CBG) ได้ประโยชน์จากการลอยตัวน้ำตาลซึ่งทำให้ต้นทุนน้ำตาลลดลง
4.กลุ่มที่คาดว่างบไตรมาส 4/60 โดดเด่น UVAN GCAP ORI  IHL BCH  TPCH BR MTLS SAWAD HTC